‘බිම් සවිය’ වැඩසටහන යටතේ රටපුරා ඉඩම් කැබැලි 80,175 ක් සඳහා හිමිකම් සහතිකපත් නිකුත්කර තිබෙන බව ඉඩම් හා ඉඩම් සංවර්ධන අමාත්‍යාංශය පවසයි.පසුගිය 2008 වසරේ සිට මේ දක්වා කාලය තුළ නිරවුල් ඉඩම් වෙනුවෙන් මෙලෙස හිමිකම් සහතික නිකුත්කර තිබෙන අතර එය මූලික වශයෙන් බලපත්‍ර සහ දීමනාපත්‍ර වශයෙන් බෙදාදී තිබෙන බව ඉඩම් හා ඉඩම් සංවර්ධන ඇමැති ජනක බණ්ඩාර තෙන්නකෝන් මහතා ප්‍රකාශ කරයි.ඒ අනුව බලපත්‍ර 53,455 ක්ද සහ දීමනාපත්‍ර වශයෙන් 26,720 ක්ද බෙදාදී තිබෙන බව සදහන් කරන ඇමැතිවරයා මහින්ද චින්තන වැඩපිළිවෙල යටතේ ඉඩම් හා ඉඩම් සංවර්ධන අමාත්‍යාංශය මඟින් ක්‍රියාත්මක කරන බිම් සවිය වැඩසටහන යටතේ මෙම හිමිකම් සහතිකපත්‍ර නිකුත් කිරීමට පියවර ගෙන ඇතැයිද කියාසිටී.බිම්සවිය වැඩසටහන මේ වනවිට ශ්‍රී ලංකාවේ දිස්ත්‍රික්ක 23ක් ආවරණය කරමින් ප්‍රාදේශීය ලේකම් කොට්ඨාස 72ක ක්‍රියාත්මක වන අතර එය එළඹෙන 2014 වසරේදී තවත් ප්‍රාදේශීය ලේකම් කොට්ඨාශ 20 ක ක්‍රියාත්මක කිරීමට සැළසුම්කර තිබෙන බව සඳහන් කරයි.